SET ปิดเช้าพุ่ง 13 จุด ตามตปท. คลายกังวลหลังรับรู้ “เฟด” ขึ้นดบ.
SET ปิดเช้าพุ่ง 13 จุด ตามตปท.คลายกังวลช่วงสั้นจากการรับรู้เฟดเตรียมปรับขึ้นดอกเบี้ยไปแล้ว คาดช่วงบ่ายแกว่งตัวในกรอบ ให้แนวรับ 1,645 จุด และแนวต้าน 1,670 จุด
31 ม.ค. 2565

นายสรพล วีระเมธีกุล ผู้อำนวยการอาวุโสฝ่ายวิเคราะห์หลักทรัพย์ บล.กสิกรไทย กล่าวว่า ตลาดหุ้นไทยเช้านี้ปรับตัวขึ้น ตามตลาดหุ้นทั่วโลกที่คลายความกังวลในช่วงสั้นๆ หลังรับข่าวธนาคารกลางสหรัฐ (เฟด) เตรียมปรับขึ้นอัตราดอกเบี้ยไปพอสมควรแล้ว โดยคาดว่าตลาดฯ น่าจะแกว่งตัวในกรอบไปจนถึงวันที่ 10 ก.พ.เพื่อรอติดตามรายงานตัวเลขเงินเฟ้อของสหรัฐในเดือน ม.ค.2565 อีกครั้งหนึ่ง หากออกมามากกว่าที่นักวิเคราะห์คาดก็อาจทำให้ตลาดฯปรับลง แต่หากออกมาต่ำก็จะส่งผลให้ตลาดฯ ปรับตัวขึ้นแรง
สำหรับแนวโน้มช่วงบ่ายวันนี้ นายสรพล คาดว่า ตลาดหุ้นไทยน่าจะแกว่งตัวในกรอบ โดยมีแนวรับที่ 1,645 จุด และแนวต้าน 1,670 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 1,879.09 ล้านบาท ปิดที่ 150.50 บาท เพิ่มขึ้น 2.50 บาท
EA มูลค่าการซื้อขาย 1,314.53 ล้านบาท ปิดที่ 89.75 บาท ลดลง 0.50 บาท
AOT มูลค่าการซื้อขาย 1,294.23 ล้านบาท ปิดที่ 63.75 บาท ลดลง 0.25 บาท
SCB มูลค่าการซื้อขาย 1,199.11 ล้านบาท ปิดที่ 127.00 บาท เพิ่มขึ้น 2.00 บาท
PTTEP มูลค่าการซื้อขาย 1,148.02 ล้านบาท ปิดที่ 130.00 บาท เพิ่มขึ้น 2.00 บาท